Proiect

**GUVERNUL REPUBLICII MOLDOVA**

**H O T Ă R Î R E nr. \_\_\_\_\_**

**din \_\_\_\_\_\_\_\_\_\_\_\_2014**

**cu privire la aprobarea Regulamentului Fondului Ecologic Național**

În scopul creării condiţiilor optime pentru administrarea de către Ministerul Mediului a mijloacelor financiare din Fondul ecologic național, în baza Legii nr. 1515-XII din 16 iunie 1993 (Monitorul Oficial, 1993, art. 283) cu modificările ulterioare, art. 43 alin. (6) din Legea finanţelor publice şi responsabilităţii bugetar-fiscale nr. 181 din 25 iulie 2014, Programului de activitate al Guvernului Republicii Moldova "Integrarea Europeană: Libertate, Democraţie, Bunăstare 2013-2014", pct. 499 din Planul de acțiuni al Guvernului pentru anul 2014, aprobat prin Hotărîrea Guvernului nr. 164 din 5 martie 2014 care prevede acțiuni întru îmbunătăţirea eficienţei economice şi creşterii transparenţei financiare în utilizarea resurselor Fondului ecologic naţional, **Guvernul HOTĂRĂŞTE:**

1. Se aprobă Regulamentul Fondului ecologic național (se anexează).
2. Ministerul Mediului:

În termen de o lună de la intrarea în vigoare a prezentei hotărîri, va asigura instituirea Consiliului de administrare al Fondului ecologic național;

În termen de 2 luni de la intrarea în vigoare a prezentei hotărîri, va asigura lansarea activităţii Fondului, asigurînd selectarea prin concurs, de către Consiliul de administrare a Fondului ecologic național, a Directorului Fondului;

În termen de 3 luni de la intrarea în vigoare a prezentei hotărîri, va asigura elaborarea documentelor necesare pentru buna funcționare a Fondului, prioritar fiind Manualul operațional al Fondului.

1. Controlul asupra executării prezentei hotărîri se pune în sarcina Ministerului Mediului.
2. La intrarea în vigoare a prezentei hotărîri, Hotărîrea Guvernului nr. 988 din 21 septembrie 1998 se abrogă.

**Prim-ministru Iurie LEANCĂ**

Contrasemnează:

Ministrul mediului Valentina ȚAPIȘ

Ministrul finanţelor Anatol ARAPU